Hennes melodi

Hennes melodi er en svensk filmkomedie fra 1940 i regi av Thor Brooks. Manuset ble skrevet av Torsten Flodén. Sonja Wigert spiller den kvinnelige hovedrollen som Sonja Larsen.

Innspillingsfakta 
Filmen ble spilt inn i 6. mars 1940 – 24. mai 1940 i AB Europa Studio i Sundbyberg (studioscener) samt i Stockholm og Ekebyhof i Ekerö (eksteriørscener).

Handling 
Sonja Larsen er mannekeng i en motesalong. Én dag får hun i oppdrag å levere en aftenkjole til generalkonsul Lindenstjärnas datter Inga. Generalkonsulens bil henter Sonja. Den kolliderer med luksusbilen til Argentinas minister i Stockholm hvor kapellmesteren Curt Strange sitter. Han har blitt hentet for å spille på en mottakelse hos ministeren samme kveld. Sonja og Curt møtes. De blir umiddelbart forelsket i hverandre. Han tror at hun er generalkonsulens datter og hun tror at han er en velstående levemann. Bekjentskapet fortsetter uten at noen av dem våger å avsløre sannheten av redsel for å miste den andre. Når Curt oppsøker generalkonsulen for å be om datterens hånd, tror han at frieriet gjelder datteren Inga. Hun dukker imidlertid opp med sin «virkelige» forlovede.

Rolleliste (i utvalg) 
 Sonja Wigert - Sonja Larsen, mannekeng hos Wicanders varehus
 Sture Lagerwall - Curt Strange, kapellmester på Restaurang Delmonico
 Margit Manstad - Gloria, pianist
 Håkan Westergren - Wicander jr.
 Hilda Borgström - Sonjas mormor
 Marianne Aminoff - Kajsa Karlsson, assistent i parfymeavdelningen
 Gösta Cederlund - Farbror Berglund
 Dagmar Ebbesen - Generalkonsulinne Lindenstjärna
 Stig Järrel - Pelle Söderström
 Georg Funkquist - Avdelningssjefen hos Wicanders
 Torsten Winge - Generalkonsul Lindenstjärna
 Pierre Colliander - Urban, «Ubbe», saksofonist i Curt Stranges orkester
 Eivor Engelbrektsson - Inga Lindenstjärna, generalkonsulparets datter
 Hilde Majfeldt - Inga, Sonjas påklederske
 Wiktor «Kulörten» Andersson - Alexander, Lindenstjärnas sjåfør

Referanser

Eksterne lenker 

Svenskspråklige filmer
Svenske filmkomedier
Sort-hvitt-filmer
Filmer fra 1940